CELEX: 32022D0638
Language: sl
Date: 2022-04-13 00:00:00
Title: Sklep Sveta (SZVP) 2022/638 z dne 13. aprila 2022 o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)

19.4.2022   
               
               
                  SL
               
               
                  Uradni list Evropske unije
               
               
                  L 117/38
               
            
         SKLEP SVETA (SZVP) 2022/638
         z dne 13. aprila 2022
         o spremembi Sklepa 2014/486/SZVP o svetovalni misiji Evropske unije za reformo sektorja civilne varnosti v Ukrajini (EUAM Ukraine)
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 42(4) in 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Ruska federacija je 23. februarja 2022 začela neizzvano in neupravičeno vojaško agresijo v Ukrajini, ki jo je Evropski svet v sklepih, sprejetih 24. februarja 2022, najostreje obsodil.
                  
               
                     (2)
                  
                  
                     Evropski svet je v sklepih, sprejetih 24. marca 2022, navedel, da „Rusija z vojaško agresijo v Ukrajini grobo krši mednarodno pravo ter je odgovorna za veliko število smrtnih žrtev in ranjenih med civilisti. Rusija izvaja napade na civilno prebivalstvo; njeni cilji so civilni objekti, tudi bolnišnice, zdravstvene ustanove, šole in zatočišča. Ti vojni zločini se morajo takoj ustaviti. Odgovorni in njihovi sostorilci bodo odgovarjali za svoja dejanja v skladu z mednarodnim pravom.“ Poleg tega je Evropski svet ponovno potrdil Izjavo iz Versaillesa z dne 11. marca 2022, v kateri je zlasti pozdravil odločitev tožilca Mednarodnega kazenskega sodišča, da začne preiskavo kaznivih dejanj, ki spadajo v njegovo pristojnost.
                  
               
                     (3)
                  
                  
                     Sklep 2014/486/SZVP (1) vzpostavlja EUAM Ukraine, da bi pomagal Ukrajini na področju reforme sektorja civilne varnosti, tudi na področju policije in pravne države.
                  
               
                     (4)
                  
                  
                     EUAM Ukraine bi morala ukrajinskim oblastem zagotavljati podporo za lažje preiskovanje in pregon mednarodne kriminalitete, storjene v zvezi z vojaško agresijo Ruske federacije proti Ukrajini.
                  
               
                     (5)
                  
                  
                     Sklep 2014/486/SZVP bi bilo zato treba ustrezno spremeniti.
                  
               
                     (6)
                  
                  
                     Misija EUAM Ukraine se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji –
                  
               SPREJEL NASLEDNJI SKLEP:
         
            Člen 1
            Sklep 2014/486/SZVP se spremeni:
            
                        (1)
                     
                     
                        Člen 2a se preštevilči v člen 2b;
                     
                  
                        (2)
                     
                     
                        Vstavi se naslednji člen:
                        
                           „Člen 2a
                           Podpora ukrajinskim organom za lažje preiskovanje in pregon mednarodnih kaznivih dejanj
                           
                              1.   EUAM Ukraine zagotavlja podporo ukrajinskim organom, zlasti generalnemu tožilstvu, regionalnim javnim tožilstvom in organom pregona kaznivih dejanj, da se olajša preiskovanje in pregon mednarodne kriminalitete, storjene v okviru neizzvane in neupravičene vojaške agresije Rusije proti Ukrajini.
                           
                           
                              2.   Pri izvajanju te naloge:
                              
                                          (a)
                                       
                                       
                                          EUAM Ukraine ukrajinskim organom zlasti zagotavlja strateške nasvete glede preiskovanja in pregona mednarodne kriminalitete, potrebnih sprememb ukrajinske zakonodaje in s tem povezane komunikacijske strategije. Zagotavlja tudi usposabljanje o drugih povezanih zadevah. Ukrajinskim organom lahko daruje sredstva ali opremo za lažje preiskovanje in pregon mednarodne kriminalitete;
                                       
                                    
                                          (b)
                                       
                                       
                                          EUAM Ukraine zagotavlja tesno usklajevanje z Mednarodnim kazenskim sodiščem in Agencijo Evropske unije za pravosodno sodelovanje v kazenskih zadevah (EUROJUST), pa tudi z državami članicami, ki neposredno podpirajo preiskovanje in pregon mednarodne kriminalitete v Ukrajini. Po potrebi se usklajuje z drugimi zadevnimi akterji.
                                       
                                    
                                          (c)
                                       
                                       
                                          Posamezni elementi EUAM Ukraine lahko začasno izvajajo svoje dejavnosti z ozemelj Republike Moldavije in držav članic. V ta namen se lahko sklenejo dogovori med EUAM Ukraine in Republiko Moldavijo ali zadevnimi državami članicami.“.
                                       
                                    
                        
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 13. aprila 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta 2014/486/SZVP z dne 22. julija 2014 o svetovalni misiji Evropske unije za reformo sektorja civilne varnosti v Ukrajini (EUAM Ukraine) (UL L 217, 23.7.2014, str. 42).